

Mala smo (ali brzo-rastuća i “nabrijana”) tvrtka pa je zbog toga posao vrlo dinamičan, a atmosfera startupastična.

U zadnje dvije godine postojanja uspješno smo lansirali dva proizvoda (MAKERbuino i MAKERphone) te sada širimo svoj tim kako bismo mogli stvoriti liniju edukativnih uradi-sam proizvoda.

Tražimo motivirane kandidate koji su spremni puno učiti i razvijati se dalje s nama, a ujedno ih zanima product design, prototipiranje elektroničkih uređaja, crtanje tiskanih ploča, pretvaranje prototipa elektroničkog uređaja u proizvod spreman za masovnu proizvodnju, udisanje lemnih para itd. Zapošljavamo novog kolegu na poziciji

**Embedded hardware developer (M/F)**

Potreban nam je netko na puno radno vrijeme, a raditi možeš iz našeg ureda u Karlovcu (wow Karlovac) ili djelomično remotely jer hardware dev ipak zahtjeva tvoju prisutnost kako bi mogao aktivno komunicirati sa ostalim članovima tima, sastavljati/testirati prototipe te nadgledati masovnu proizvodnju nečega što si sam dizajnirao.

Glavne odgovornosti

Dizajniranje elektroničkih shema, elektroničkih tiskanih ploča i kućišta za različite elektroničke uređaje koje prodajemo ili planiramo prodavati (npr. dizajn tiskane ploče za novi uradi-sam telefon)

Sastavljanje i testiranje prototipova elektroničkih uređaja te preživljavanje egzistencijalne boli zbog ne-radećeg prototipa, brikanje elektroničkih vodova i popravljanje grešaka

Istraživanje i testiranje novih elektroničkih komponenata

Čitanje tutorijala na internetu i učenje novih stvari o dizajnu elektroničkih uređaja

Korištenje multimetra, osciloskopa, lemilice, puhalice, hot glue guna i ostalih alata koje obično koriste bradati tech somelijeri

Optimizacija troška proizvodnje elektroničkog uređaja. Komuniciranje s dobavljačima komponenata i biranje najpogodnijih komponenata za proizvodnju uređaja

Osmišljavanje alata za testiranje ispravnosti elektroničkih uređaja u procesu proizvodnje

Uska suradnja sa ostalim software i hardware developerima te voditeljem proizvodnje i tehničarima u odjelu proizvodnje

Zahtjevi i kvalifikacije za poziciju

Certifikati i fakulteti nisu predispozicija (ali neće odmoći).

Mala smo tvrtka i svi učimo nove stvari po putu te nam je važnije da osoba voli i želi učiti nego da ima mnogo godina iskustva iza sebe. Interes za elektroniku, osnovno razumijevanje digitalne elektronike i principa elektrotehnike što podrazumijeva i znanje čitanja i crtanja elektroničkih shema

Iskustvo u lemljenju elektroničkih komponenti (neki doticaj s lemilicom)

Iskustvo u korištenju CAD (computer-aided design) programa korištenih za dizajniranje elektroničkih uređaja ili njihovih dijelova (npr. Altium designer, KiCad, Eagle CAD, CorelDRAW, AutoCAD,…)

Bonusi i poželjna iskustva (nice to have)

Iskustvo u korištenju i programiranju mikroračunala

Poznavanje najčešćih komunikacijskih protokola korištenih za komunikaciju između mikroračunala i periferije (SPI, I2C, UART, I2S, itd.)

Iskustvo u korištenju 3D printera, CNC rezača i glodalica

Iskustvo u korištenju multimetra, osciloskopa i sličnih uređaja korištenih u testiranju i razvoju elektroničkih uređaja

Što nudimo...

Fleksibilno radno vrijeme

Plaćeni putni troškovi

Prilika za kreativnost, učenje i sudjelovanje u razvoju pravih elektroničkih uređaja koji će se masovno proizvoditi i prodavati diljem svijeta

Radni stol pun skupe hi-tech opreme za razvoj elektroničkih uređaja (lemne stanice, razvojne ploče, 3D printer, laserski CNC rezač i graver, UV printer,...)

Prijaviti se možete putem linka: <https://circuitmess-doo.talentlyft.com/jobs/embedded-hardware-developer-mf-hr-eJg>

\*VAŽNO - u prijavi nam obavezno pošaljite motivacijsko pismo i pokažite što više proizvoda/prototipa/dizajnova u kojima ste sudjelovali.

\*\*Prijave su otvorene do 4.6.2019.